
* 
* 
* 
* 
* 
* 
* 
* 
* 
* 

Je li dozvoljeno izvršavanje šerijatskih kazni i presuda u mesdžidu?




Mogu li se izvršavati šerijatske presude i kazne u džamiji?
===========================================================

 

**Zabranjeno je izvršavanje šerijatskih kazni i presuda u džamiji** 


Hakim b. Hizam, radijallahu anhu, rekao je: “Vjerovjesnik, sallallahu alejhi ve sellem, zabranio je osvećivanje u džamiji, recitiranje stihova i izvršavanje šerijatskih kazni.”30


Ibn Abbas, radijallahu anhu, prenio je sljedeće Resulullahove, sallallahu alejhi ve sellem, riječi: ‘Otac se ne ubija zbog djeteta; šerijatske kazne ne izvršavaju se u džamijama. ‘31


**Propisi vezani za poglavlje** 


**Prvo**, El-Menavi rekao je: ”Ne priliči u džamijama izvršavati šerijatske kazne zbog njihovog očuvanja i svetosti.”32


**Drugo**, hafiz Ibn Hadžer prenio je sljedeće Ibn Bettalove riječi: “Hanefijslci učenjaci, Šafi, Ahmed i Ishak b. Rahavejh smatraju da je izvršavanje šerijatskih kazni u džamijama zabranjeno. To dopuštenim smatraju Eš-Šabi i Ibn Ebu Lejla. Malik tvrdi: ‘Nema problema u blagom bičevanju, ali ako šerijatskih kazni ima mnogo, izvršit će se izvan džamije.’ Mišljenje učenjaka koji to općenito zabranjuju prioritetnije je.”33


Rekao sam: smatram da je to zabranjeno na osnovu spoljašnjeg značenja navedenih hadisa. Imam El-Buhari u Es-Sahihu u dijelu Propisi naslovio je poglavlje: Suđenje u džamiji dopušteno je, ali ako se presudi šerijatska kazna, mora se izaći napolje i izvršiti je. U poglavlju je naveo hadis u vezi s Maizom, radijallahu anhu, kada je Poslanik, sallallahu alejhi ve sellem, naredio da se kamenuje izvan džamije, na musali.


 


———–


Iz knjige “Enciklopedija Zabrana u Islamu 1. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


